กฎกระทรวง ฉบับที่ 11 (พ.ศ. 2527) ออกตามความในพระราชบัญญัติระเบียบข้าราชการฝ่ายตุลาการ พ.ศ. 2521
กฎกระทรวง
กฎกระทรวง
ฉบับที่ ๑๑ (พ.ศ.
๒๕๒๗)
ออกตามความในพระราชบัญญัติระเบียบข้าราชการฝ่ายตุลาการ
พ.ศ. ๒๕๒๑
 

 อาศัยอำนาจตามความในมาตรา ๑๓ และมาตรา ๔๔ แห่งพระราชบัญญัติ
ระเบียบข้าราชการฝ่ายตุลาการ พ.ศ. ๒๕๒๑
รัฐมนตรีว่าการกระทรวงยุติธรรม โดยความ
เห็นชอบของ ก.ต. ออกกฎกระทรวงไว้ ดังต่อไปนี้
 ให้ยกเลิกความในข้อ ๑ ข้อ ๒ และข้อ ๓ แห่งกฎกระทรวง ฉบับที่ ๕
(พ.ศ. ๒๕๒๒)
ออกตามความในพระราชบัญญัติระเบียบข้าราชการฝ่ายตุลาการ พ.ศ. ๒๕๒๑
และให้ใช้ความต่อไปนี้แทน

 ข้อ ๑
เมื่อจะต้องมีการบรรจุและแต่งตั้งดะโต๊ะยุติธรรม ให้อธิบดีผู้พิพากษา
ภาคประกาศรับสมัครอิสลามศาสนิกซึ่งมีคุณสมบัติตามมาตรา ๔๔
แห่งพระราชบัญญัติระเบียบ
ข้าราชการฝ่ายตุลาการ พ.ศ. ๒๕๒๑ เพื่อดำเนินการอบรม ทดสอบ
คัดเลือก บรรจุ และแต่งตั้ง
เป็นดะโต๊ะยุติธรรม

 ข้อ ๒
เมื่อพ้นกำหนดเวลารับสมัครแล้ว ให้อธิบดีผู้พิพากษาภาคจัดให้ผู้สมัคร
ได้รับการอบรมในหลักกฎหมายอิสลาม
หน้าที่และจริยธรรมของตุลาการ จากคณะกรรมการ
อบรมซึ่งกระทรวงยุติธรรมแต่งตั้ง
 หลังการอบรม ให้คณะกรรมการอบรมทำการทดสอบความรู้ของผู้เข้ารับการ
อบรมว่า
มีภูมิรู้ในหลักกฎหมายอิสลามพอที่จะเป็นผู้วินิจฉัยชี้ขาดข้อกฎหมายอิสลามเกี่ยวด้วย
ครอบครัวและมรดก
และมีความรู้ในหน้าที่และจริยธรรมของตุลาการสมควรจะได้รับการบรรจุ
และแต่งตั้งให้ดำรงตำแหน่งดะโต๊ะยุติธรรมได้
แล้วเสนอรายชื่อผู้ผ่านการอบรมและทดสอบ
ดังกล่าวไปยังอธิบดีผู้พิพากษาภาค
 ให้อธิบดีผู้พิพากษาภาคปรึกษากับผู้พิพากษาหัวหน้าศาลและผู้ว่าราชการจังหวัด
ที่เกี่ยวข้อง
แล้วเสนอชื่อผู้ผ่านการอบรมและทดสอบตามวรรคหนึ่งและวรรคสองซึ่งอธิบดี
ผู้พิพากษาภาคเห็นสมควรจะบรรจุและแต่งตั้งให้ดำรงตำแหน่งดะโต๊ะยุติธรรมไปยังรัฐมนตรี
ว่าการกระทรวงยุติธรรม

 ข้อ ๓
เมื่อรัฐมนตรีว่าการกระทรวงยุติธรรมเห็นสมควรให้ผู้ผ่านการอบรมและ
ทดสอบตามข้อ ๒ ผู้ใดเป็นดะโต๊ะยุติธรรม
ให้รัฐมนตรีว่าการกระทรวงยุติธรรมเสนอ ก.ต. 
เพื่อให้ความเห็นชอบก่อน
เมื่อได้รับความเห็นชอบแล้วจึงดำเนินการเพื่อบรรจุและแต่งตั้งต่อไป

 ให้ไว้ ณ วันที่ ๒๔ ธันวาคม พ.ศ. ๒๕๒๗
  พิภพ อะสิติรัตน์
  รัฐมนตรีว่าการกระทรวงยุติธรรม


































หมายเหตุ:-
เหตุผลในการประกาศใช้กฎกระทรวงฉบับนี้ คือ โดยที่หลักเกณฑ์และวิธีการบรรจุ
และแต่งตั้งดะโต๊ะยุติธรรมที่กำหนดในกฎกระทรวง ฉบับที่ ๕
(พ.ศ. ๒๕๒๒) ออกตามความใน
พระราชบัญญัติระเบียบข้าราชการฝ่ายตุลาการ พ.ศ. ๒๕๒๑
ยังไม่เหมาะสม สมควรกำหนด
หลักเกณฑ์และวิธีการดังกล่าวเสียใหม่
โดยให้ผู้สมัครเป็นดะโต๊ะยุติธรรมได้รับการอบรมและ
ทดสอบภูมิรู้ในหลักกฎหมายอิสลามและความรู้ในหน้าที่และจริยธรรมของตุลาการจาก
คณะกรรมการอบรม
จึงจำเป็นต้องออกกฎกระทรวงนี้

[รก.๒๕๒๗/๑๙๕/๑พ./๒๘ ธันวาคม ๒๕๒๗]